1. ΒΑΣΙΛΙΚΟΝ ΔΙΑΤΑΓΜΑ της 27 Ιουν./8 Ιουλ. 1950 (ΦΕΚ Α΄ 151)  Περί του Ελληνικού Αλφαβήτου της Τυφλικής Γραφής.  Έχοντες υπ’ όψιν το άρθρ. 27 του Συντάγματος ως και τας διατάξεις του άρθρ. 2 του Α.Ν. 2588/40 «περί μετονομασίας του Υπουργείου Κρατικής Υγιεινής και Αντιλήψεως και οργανώσεως των Υπηρεσιών αυτού» απεφασίσαμεν και διατάσσομεν: Άρθρον μόνον.-Ο εν Ελλάδι ανεγνωρισμένος τρόπος αποδόσεως του Ελληνικού Αλφαβήτου εις την τυφλικήν γραφήν (BRAILLE) είναι ο κάτωθι αποτυπούμενος. Του αλφαβήτου τούτου θα γίνηται αποκλειστική χρήσις εις το εξής δια την διδασκαλίαν της Ελληνικής τυφλικής γραφής εις δημόσια ή ιδιωτικά Σχολεία, εις φιλανθρωπικά ή άλλα Ιδρύματα, κατά την κατ’ ιδίαν διδασκαλίαν ως και εις τα παντός είδους δημοσιεύματα. Η ισχύς του παρόντος Δ/τος άρξηται άμα τη δημοσιεύσει αυτού εις την Εφημερίδα της Κυβερνήσεως. Παρέχεται προθεσμία ενός έτους όπως καταστή δυνατή η αντικατάστασις των μέχρι τούδε εν χρήσει βιβλίων δι’ α είχε χρησιμοποιηθή διάφορον αλφάβητον Ελληνικής τυφλικής γραφής. (Βλέπε σχήματα στη συνημμένη ομοία σελίδα 69(β)). Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος.   